Karozza tal-linja ħadet in-nar fiċ-Ċirkewwa kmieni dalgħodu, iżda ma weġġa' ħadd. Kelliema għall-Pulizija infurmat lil Newsbook.com.mt li fil-5.30am, kien hemm karozza tal-linja tal-Malta Public Transport li ħadet in-nar fil-Marshalling Area qrib it-terminal tal-vapur għal Għawdex. Ġol-karozza kien hemm biss ix-xufier, li ma ndarabx. Fuq il-post marru uffiċjali tal-Protezzjoni Ċivili li rnexxielhom jitfu n-nar fil-ħin. Stqarrija tal-Malta Public Transport tgħid li ġiet attivata proċedura ta' emerġenza, u t-tim tal-kumpanija qiegħed fuq il-post biex jagħti l-assistenza meħtieġa. .td_uid_3_5ee4e60e3f8d3_rand.td-a-rec-img{text-align:left}.td_uid_3_5ee4e60e3f8d3_rand.td-a-rec-img img{margin:0 auto 0 0}